Suja, Miroslav, poslanec NR SR (2022-11-15):
Ako zle na tom, vážení kolegovia, musíte byť, ako zle na tom musíte byť, keď ho nedokážete vymeniť? Nie odvolať. Jasné, že ho neodvoláte, keď ho nedokážete vymeniť, nemáte nikoho, nič. To je tá vláda odborníkov. Osemkrát odvolávaný, najneschopnejší minister v histórii Slovenskej republiky, minister vnútra a vy ho nedokážete vymeniť, lebo nemáte za koho, tak ste na tom zle. Viacerí z vás tu to, hlavne od pročkovcov, dostávate duplicitne plat, aby ste hlasovali ako automaty, a je vám jedno, že hlasujete proti záujmom občanom Slovenskej republiky, nech sú akejkoľvek národnosti, hlavná vec, že mne cinkne duplicitne výplata a budem ako panáčik Igora Matoviča a Mikulca a podobných dvíhať ruku. Aj za takých, aby tu zostali, za takých neschopákov. Čo urobili Poliaci, keď títo istí utečenci z týchto vojnových konfliktov, čo mali mať takú ochranu podľa Mikulca, že by im zadok najradšej utieral a bozkával, čo urobili Poliaci na hraniciach s Bieloruskom? No najprv použili slzotvorný plyn, a keď to nezabralo, tak strieľali! Koľkých tam zabili? V záujme ochrany občanov vlastného štátu! A vidíme nejaké protesty v Európe, alebo že by sa niekto vyhrážal Poliakom? Nikto, nič, len tu náš, s prepáčením, pokakaný minister vnútra, ten ušatý, čo ho tu spomínali, čo tu nie je, len ten sa ide pchať, s prepáčením, viete kde, mimovládkam, utečencom a im podobným. Tak skúste nájsť aspoň trošku schopnejšieho človeka, čo by nemal byť problém. Ja viem, že medzi vami áno, to viem, ale niekde v externom prostredí, však je tu kopu inteligentných ľudí, možno nájdete nejakého, čo povie, že áno, ešte vám uveria, skúste zmeniť ministerstvo vnútra. Nie, vy podporujete túto zrúdu. Poliaci sa postarali o svojich ľudí a každý, kto mal s tým problém, či to už boli novinári, alebo niečo, tak si to kruto odniesol na tých hraniciach. Tam nepotrebovali nikoho, aby im tam mudroval, že ako sa má zaobchádzať s týmito nelegálnymi prisťahovalcami alebo prišelcami, čo chceli sa dostať do Poľska a zaplaviť ich. Tu priamo v pléne ste boli viacerí svedkom, vážení kolegovia, kolegyne, kde sa mi Matovič, Mikulec a Pročko vyhrážali. Boli ste tu, Mikulec stál... sedel tu, Matovič tuná a Pročko tamto, kde si pán Nemec škriabe nos (rečník ukazuje rukou), presne tam. Viete, ako nám vyhrážali? „Ty si už dokvákal, pre teba príde NAKA, zavrieme ťa“ a hore Pročko povedal: „Ty, Suja, ty pôjdeš sedieť, už je to rozhodnuté, ty pôjdeš sedieť.“ To tu bolo, to sme tu priamo počuli. Tak ja by som chcel vedieť potom tie následné kroky, čo nastali. Príslušník Policajného zboru alebo člen, alebo vyšetrovateľ a ďalší príslušník Policajného zboru, budem citovať svedka, svedok vo svojom výsluchu povedal nasledovné: „Mne to bolo tak vložené do úst od vášho kolegu.“ To hovoril na výsluchu na NAKA, že toto mám povedať, a to zapísal. Pri výsluchu váš kolega toto povedal, že toto mám povedať, však všetci poznajú, aký je Suja. Tak títo traja blázni sa mi tu vyhrážajú a následne na to čisto náhodne začne NAKA vyšetrovať Suju a začne diktovať výpovede svedkom. Akonáhle títo svedkovia prišli, kde už boli aj právnici, tak zrazu sa rozrečnili, že to oni nepovedali, že to vyšetrovateľ povedal, aby to tak napísali, že to takto bolo. Toto sa deje v Policajnom zbore! A to nie sú teraz čurillovci, to sú ďalší, NAKA Stred, ktorá je vysunutá v Žiline, presne toto sa deje v Policajnom zbore. A takúto zrúdu vy tu chránite, vážení kolegovia, kolegyne. Viete, na záver, aby som dlho nerečnil, nezdržiaval, viete, v čom je problém vás pročkovcov? Že vy ste obyčajní ľudia, ale s malým „o“, naozaj s malým „o“. Ďakujem.